CELEX: 62021CN0174
Language: el
Date: 2021-03-21 00:00:00
Title: Υπόθεση C-174/21: Προσφυγή της 21ης Μαρτίου 2021 — Ευρωπαϊκή Επιτροπή κατά Δημοκρατίας της Βουλγαρίας

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/18
            
         
      Προσφυγή της 21ης Μαρτίου 2021 — Ευρωπαϊκή Επιτροπή κατά Δημοκρατίας της Βουλγαρίας
      (Υπόθεση C-174/21)
      (2021/C 206/23)
      Γλώσσα διαδικασίας: η βουλγαρική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: I. Zaloguin, M. Noll-Ehlers)
      
         Καθής: Δημοκρατία της Βουλγαρίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι η Δημοκρατία της Βουλγαρίας παρέβη την υποχρέωση που υπέχει από το άρθρο 260, παράγραφος 1, ΣΛΕΕ, καθόσον δεν έλαβε όλα τα αναγκαία μέτρα που συνεπάγεται η εκτέλεση της αποφάσεως του Δικαστηρίου της 5ης Απριλίου 2017, Επιτροπή κατά Βουλγαρίας (C-488/15, EU:C:2017:267), όσον αφορά τις ζώνες και τους οικισμούς BG0001 Σόφια, BG0002 Πλόβντιφ, BG0004 βόρεια Βουλγαρία, BG0005 νοτιοδυτική Βουλγαρία και BG0006 νοτιοανατολική Βουλγαρία·
               
            
                  —
               
               
                  να υποχρεώσει τη Δημοκρατία της Βουλγαρίας να καταβάλει στην Επιτροπή κατ’ αποκοπήν ποσό ύψους 3 156 ευρώ ανά ημέρα, από την ημερομηνία εκδόσεως της αποφάσεως της 5ης Απριλίου 2017, Επιτροπή κατά Βουλγαρίας (C-488/15, EU:C:2017:267), μέχρι την ημερομηνία εκδόσεως της αποφάσεως στην παρούσα υπόθεση ή, σε περίπτωση που συμμορφωθεί νωρίτερα, μέχρι τις 31 Δεκεμβρίου του τελευταίου έτους κατά το οποίο δεν συμμορφώθηκε, και, σε κάθε περίπτωση, κατ’ αποκοπήν ποσό ύψους τουλάχιστον 653 000 ευρώ·
               
            
                  —
               
               
                  να υποχρεώσει τη Δημοκρατία της Βουλγαρίας να καταβάλει στην Επιτροπή χρηματική ποινή ύψους 5 677,20 ευρώ ανά ημέρα, για κάθε ζώνη ποιότητας ατμοσφαιρικού αέρα, από την ημέρα εκδόσεως της αποφάσεως του Δικαστηρίου στην παρούσα υπόθεση έως το έτος πλήρους εκτελέσεως της αποφάσεως της 5ης Απριλίου 2017, Επιτροπή κατά Βουλγαρίας (C-488/15, EU:C:2017:267)· και
               
            
                  —
               
               
                  να καταδικάσει τη Δημοκρατία της Βουλγαρίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Η Βουλγαρία δεν έλαβε τα αναγκαία μέτρα συμμόρφωσης προς την απόφαση που εξέδωσε το Δικαστήριο επί της υποθέσεως C-488/15, καθόσον συνεχίζει να παραβαίνει (i) τις υποχρεώσεις που υπέχει από το άρθρο 13, σε συνδυασμό με το παράρτημα XI, της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, και (ii) τις υποχρεώσεις που υπέχει από το άρθρο 23 της εν λόγω οδηγίας.